**Договор за доставка**

**№ 2020/551774 -…..**

Днес, ..........2021 г., в гр. ……….. се сключи настоящия договор между:

**„Попчев стоун дизайн” ЕООД,** със седалище и адрес на управление: с. Слънчево, м-ст Кабите, складова база 000302, ЕИК 103750816, представлявано от Йордан Стоев Попчев – Управител, наричана за краткост **ВЪЗЛОЖИТЕЛ**, от една страна

И

**…………………,** със седалище и адрес на управление: ……………………… с ЕИК: ……………….., представлявано от ………………………, в качеството си на …………………….в/ на …………………… наричано по-долу **ИЗПЪЛНИТЕЛ,**

във връзка с Протокол от ………………….. г., утвърден от Управителя на "Попчев стоун дизайн" ЕООД за класиране на офертите и определяне на изпълнител с предмет:

**„****Доставка, инсталация и въвеждане в експлоатация на машина за водно рязане”**,

в изпълнение на проект 2020/551774 „Increased competitiveness through greener production”, който се реализира с финансовата подкрепа на Норвежкия финансов механизъм 2014-2021, в рамките на програма “ Развитие на бизнеса, иновации и МСП в България”, страните се споразумяха за следното:

**І. ПРЕДМЕТ НА ДОГОВОРА.**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯ приема срещу възнаграждение да достави и въведе в експлоатация:

…………………………….

/описва се/,

съгласно Офертата на кандидата – /Приложение №1/, която е неразделна част от настоящия договор.

**ІІ. КАЧЕСТВО**

Чл. 2. Качеството на доставените активи**,** следва да отговаря на параметрите и характеристиките посочени в Офертата /Приложение №1/ на ИЗПЪЛНИТЕЛЯ и да е в пълно съответствие съгласно посочените ценови стойности;

ІІІ. ЦЕНА. НАЧИН НА ПЛАЩАНЕ.

Чл. 3. ВЪЗЛОЖИТЕЛЯТ се задължава да заплати на ИЗПЪЛНИТЕЛЯ сума в размер на ………………… без ДДС, съгласно оферта (Приложение 1), неразделна част от настоящия Договор;

Чл. 4. В сумата по чл. 3. са включени всички разходи за коректното и пълно изпълнение на поръчката по настоящия Договор;

Чл. 5. Всички цени от офертата на ИЗПЪЛНИТЕЛЯ, представляваща неразделна част от настоящия Договор, са фиксирани/крайни за времето, в което договорът е в сила и не подлежат на промяна;

Чл. 6. Плащането на сумата по чл. 3. се извършва както следва:

1. Авансово плащане в размер на 30% (тридесет на сто) от стойността на договора, платима в срок до 30 дни след подписване на договора срещу представен от Изпълнителя оригинал на фактура, издадена за стойността на дължимото авансово плащане;

2. Окончателно плащане в размер на остатъка от 70 % (седемдесет на сто) от цената на договора, платима в срок до 30 дни след заявена готовност за доставка и представен от Изпълнителя оригинал на фактура за стойността на дължимото окончателно плащане.

Чл. 7. Плащанията по чл. 3 се извършват в лева или в евро по банков път по сметка на ИЗПЪЛНИТЕЛЯ, както следва:

/Банка/………………………….

IBAN: ………………………….

BIC/SWIFT: …………………

Преизчисляването в евро/лева ще се извършва по фиксираният курс на БНБ 1 евро=1,95583 лева.

Чл. 8. Сроковете за плащане по чл. 6. се спират, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 10 дни след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация;

**ІV. МЯСТО, СРОК И НАЧИН НА ИЗПЪЛНЕНИЕ.**

Чл. 9. Настоящият договор влиза в сила от датата на подписването му;

Чл. 10. (1) ИЗПЪЛНИТЕЛЯТ е длъжен да извърши доставката в срок от **………………. календарни месеца**, считано от датата на подписването на Договора, съгласно предложението в офертата му (Приложение 1), неразделна част от настоящия договор.

Чл. 11. Мястото на доставката и въвеждането в експлоатация е: гр. Враца, Западна хранително-вкусова зона, производствена база на „Попчев стоун дизайн“ ЕООД

**V. ПРАВА И ЗАДЪЛЖЕНИЯ НА СТРАНИТЕ.**

Чл. 12. ИЗПЪЛНИТЕЛЯТ се задължава:

(1) да осъществи всички дейности, описани в документацията за участие в процедурата;

(2) да изпълни доставката, съгласно приложената към договора оферта;

(3) да изпълни доставката качествено и в срок, според изискванията на ВЪЗЛОЖИТЕЛЯ;

(4) да отстрани сам за своя сметка допуснатите недостатъци, грешки и установени дефекти в процеса на изпълнението на договора в срока по чл.10, ал.1, както и да изпълнява всички нареждания на ВЪЗЛОЖИТЕЛЯ по предмета на договора;

(5) да организира доставката, въвеждането в експлоатация и тестването на актива на мястото по чл. 11 за своя сметка;

Чл. 13. ИЗПЪЛНИТЕЛЯТ е длъжен да съдейства на компетентните органи при извършване на одити, контрол, и проверки при усвояването и разходването на средствата по този договор;

Чл. 14. ИЗПЪЛНИТЕЛЯТ има право:

(1) да иска от ВЪЗЛОЖИТЕЛЯ необходимото съдействие за изпълнение на настоящия договор;

(2) да получи договореното възнаграждение по реда и при условията на настоящия договор;

(3) да получава информация от ВЪЗЛОЖИТЕЛЯ за условията на доставката в предвидените в този договор случаи;

Чл. 15. ВЪЗЛОЖИТЕЛЯТ се задължава:

(1) да заплати сумата по договора по реда и при условията в него;

(2) да не възпрепятства ИЗПЪЛНИТЕЛЯ и да не нарушава оперативната му самостоятелност във връзка с изпълнението на договора;

(3) да уведомява ИЗПЪЛНИТЕЛЯ в предвидените в този договор случаи;

Чл. 16. ВЪЗЛОЖИТЕЛЯТ има право:

(1) да оказва текущ контрол при изпълнението на договора;

(2) да иска от ИЗПЪЛНИТЕЛЯ да изпълни възложената доставката в срок, без отклонение от договореното и без недостатъци;

**VІ. ПРЕКРАТЯВАНЕ НА ДОГОВОРА.**

Чл. 17. Настоящият договор се прекратява:

(1) по взаимно съгласие, изразено в писмен вид;

(2) при виновно неизпълнение на задълженията на една от страните по договора с 5-дневно писмено предизвестие от изправната до неизправната страна;

(3) при констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

**VІI. НЕПРЕОДОЛИМА СИЛА.**

Чл. 18. Страните се освобождават от отговорност за неизпълнение на задълженията по настоящия договор, ако това се явява вследствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила”, и ако тези обстоятелства непосредствено са повлияли на изпълнението на настоящия договор. В този случай, срокът на изпълнение на задълженията по договора се измества със съответното време, в течение на което, действат такива обстоятелства;

Чл. 19. Страната, която се намира в невъзможност да изпълнява задълженията си по този договор поради непреодолима сила е длъжна незабавно:

(1) да уведоми писмено другата страна за настъпилото събитие, което причинява неизпълнение на задълженията й; за степента до която това събитие възпрепятства изпълнението на задълженията на тази страна; за причините за събитието; за неговото предполагаемо времетраене;

(2) да положи всички разумни усилия, за да избегне, отстрани или ограничи до минимум понесените вреди и загуби;

(3) докато трае непреодолимата сила, изпълнението на задължението се спира.

(4) не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора;

(5) липсата на парични средства не представлява непреодолима сила;

Чл. 20. Определението събитие не може да се квалифицира като „непреодолима сила”, ако:

(1) ефектът на това събитие е могъл да се избегне, ако някоя от страните е изпълнявала добросъвестно задълженията си по този договор;

(2) ефектът от това събитие е могъл да бъде избегнат или намален с полагане на всички разумни грижи;

**VІII. САНКЦИИ.**

Чл. 21 (1) В случай на неточно изпълнението на която и да е от дейностите по настоящия договор, с изключение на задълженията, произтичащи от раздел Х „Гаранционна отговорност и обслужване”, **ИЗПЪЛНИТЕЛЯТ** се задължава да заплати на **ВЪЗЛОЖИТЕЛЯ** неустойка в размер на 0,5% (нула цяло и пет десети на сто) от общата цена по чл. 3, ал. 1 без ДДС за всеки просрочен ден, но не повече от 5 % (пет на сто) от общата цена.

(2) При пълно неизпълнение на задълженията, произтичащи от раздел Х „Гаранционна и извънгаранционна отговорност и обслужване”, **ИЗПЪЛНИТЕЛЯТ** дължи неустойка в размер до 5 % (пет на сто) от цената на договора.

(3) **ИЗПЪЛНИТЕЛЯТ** превежда неустойките по настоящия договор, както и подлежащите на възстановяване от него неусвоени средства и натрупани лихви по посочена банкова сметка на **ВЪЗЛОЖИТЕЛЯ.**

Чл. 22. При забава в плащането ВЪЗЛОЖИТЕЛЯ дължи на ИЗПЪЛНИТЕЛЯ законната лихва.

**IХ. ПРИЕМАНЕ.**

Чл. 23. Приемането на доставката се извършва с двустранно подписан окончателен приемо-предавателен протокол.

Чл. 24. ВЪЗЛОЖИТЕЛЯТ има право да прави рекламации пред ИЗПЪЛНИТЕЛЯ за констатирани дефекти или появили се недостатъци на осъществената доставка;

**Х. ГАРАНЦИОННИ УСЛОВИЯ И ВРЕМЕ ЗА ОТСТРАНЯВАНЕ НА ПОВРЕДА.**

Чл. 25. (1) ИЗПЪЛНИТЕЛЯТ се задължава да предостави гаранционно обслужване на доставеният актив за срок от ………… календарни месеца, считано от датата на подписването на приемо-предавателния протокол.

(2) ИЗПЪЛНИТЕЛЯТ се задължава да предостави гаранционно обслужване на доставеният актив: до ....... часа след подаден от Възложителя сигнал за възникнала повреда.

Заявката за отстраняване на възникнал гаранционен дефект и/или повреда в работата на оборудването се прави писмено по електронна поща.

Заявката трябва да съдържа информация за: наличието на гаранционен дефект и/или повреда, часа и датата, когато е констатирана.

(3) В случай на възникнали повреди/дефекти, които не могат да бъдат отстранени в срока по ал. 2, ИЗПЪЛНИТЕЛЯТ се задължава в 3-дневен срок да предостави на ВЪЗЛОЖИТЕЛЯ оборотно оборудване с аналогични или по-добри технически и функционални характеристики. Всички транспортни разходи в тази връзка са за сметка на ИЗПЪЛНИТЕЛЯ.

**ХІ. ЗАКЛЮЧИТЕЛНИ РАЗПОРЕДБИ.**

Чл. 26. Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в двудневен срок от настъпване на промяната;

Чл. 27. Нищожността на някоя клауза от договора или на допълнително уговорени условия не води до нищожност на друга клауза или на договора като цяло;

Чл. 28. За всички неуредени въпроси във връзка със сключването, изпълнението и прекратяването на договора за изпълнение се прилагат разпоредбите на Търговския закон и на Закона за задълженията и договорите.

Чл. 29. Настоящият договор се подписа в 2 еднообразни екземпляра – по един за всяка една от страните;

Чл. 30. Неразделна част от настоящия договор е:

1. Оферта на Изпълнителя (Приложение 1);

Лице за контакт от страна на ВЪЗЛОЖИТЕЛЯ: Йордан Попчев, **«Попчев стоун дизайн» ЕООД**, гр. Варна 9010, клон 10, ПК 216, адрес за кореспонденция чрез препоръчано писмо и по куриер: гр. Варна ул. Мир срещу №94, електронна поща: [office@popchevstone-design.com](mailto:office@popchevstone-design.com)

Лице за контакт от страна на ИЗПЪЛНИТЕЛЯ: ………., **„…………………………………….**“**,** адрес: **…………………………………………………….,** електронна поща: **................**

ВЪЗЛОЖИТЕЛ: …………… ИЗПЪЛНИТЕЛ: ………………